สัญญาให้ทุนอุดหนุนโครงการวิจัย

เรื่อง “.................................................................................................”

สัญญาเลขที่ …………….................(เลขที่สัญญาออกโดยกองบริหารงานวิจัย)

สัญญานี้ทำขึ้น ณ มหาวิทยาลัยมหิดล ตั้งอยู่เลขที่ 999 ถนนพุทธมณฑลสาย 4 ตำบลศาลายา   
อำเภอพุทธมณฑล จังหวัดนครปฐม 73170 เมื่อวันที่ …................................ ระหว่าง

**...............(ชื่อหน่วยงานผู้ให้ทุน)...............** โดย นาย/นาง/นางสาว ................................................ ตำแหน่ง...................................... ปรากฏตามหนังสือรับรองของสำนักงานทะเบียนหุ้นส่วนบริษัท กรุงเทพมหานคร กรมพัฒนาธุรกิจการค้า กระทรวงพาณิชย์ ลงวันที่ ...................................... สำนักงานใหญ่ตั้งอยู่ เลขที่ ............................................................................................................................................................ ซึ่งต่อไปในสัญญานี้เรียกว่า “ผู้ให้ทุน” ฝ่ายหนึ่ง กับ

**มหาวิทยาลัยมหิดล (คณะ**................................) โดย ศาสตราจารย์ ดร. นายแพทย์ภัทรชัย กีรติสิน ตำแหน่งรองอธิการบดีฝ่ายวิจัย ปฏิบัติหน้าที่แทนอธิการบดีมหาวิทยาลัยมหิดล ผู้มีอำนาจลงนาม ปรากฏตามเอกสารยืนยันการเป็นผู้มีอำนาจลงนามในสัญญา ตั้งอยู่เลขที่ 999 ถนนพุทธมณฑลสาย 4 ตำบลศาลายา อำเภอพุทธมณฑล จังหวัดนครปฐม 73170 ซึ่งต่อไปในสัญญานี้เรียกว่า “ผู้รับทุน” อีกฝ่ายหนึ่ง

คู่สัญญาได้ตกลงทำสัญญากันมีข้อความดังต่อไปนี้

**ข้อ 1 ขอบข่ายของโครงการและระยะเวลาการรับทุน**

ผู้ให้ทุนตกลงให้ทุนอุดหนุนโครงการวิจัย และผู้รับทุนตกลงรับดำเนินการและรับทุนอุดหนุนการวิจัย เพื่อดำเนินงานโครงการวิจัย เรื่อง ......................................... ซึ่งต่อไปในสัญญานี้เรียกว่า “โครงการวิจัย” โดยมีรายละเอียดโครงการปรากฏตามเอกสารแนบท้ายสัญญาและถือเป็นส่วนหนึ่งของสัญญานี้ด้วย **โดยผู้ให้ทุนประสงค์จะให้ทุนโดยตรงแก่ ................................(ระบุชื่อ - สกุล) เป็นหัวหน้าโครงการวิจัย ซึ่งเป็นการให้ทุนผ่านมหาวิทยาลัยมหิดล**

ทั้งนี้ สัญญานี้มีระยะเวลาดำเนินงานตั้งแต่วันที่ .................................... ถึงวันที่ ....................................

**ข้อ 2 การจ่ายเงินทุนอุดหนุนโครงการ** (จำนวนเงินและการจ่ายเงินงวดเป็นตามตกลงกันระหว่างผู้ให้ทุนและผู้รับทุนและอ้างอิงการส่งรายงานความก้าวหน้าตามระยะเวลาในการรับทุน หากตกลงกันได้ให้นำข้อความนี้ออก)

ผู้ให้ทุน ตกลงจ่ายเงินทุนอุดหนุนการวิจัยแก่ผู้รับทุน เป็นจำนวนเงินทั้งสิ้น ....................................บาท (....................................บาทถ้วน) ซึ่งต่อไปในสัญญานี้เรียกว่า “เงินทุน” โดยผู้รับทุนสามารถเบิกจ่ายเงินทุนได้ตามหมวดงบประมาณดังปรากฎในข้อเสนอโครงการวิจัย ทั้งนี้ผู้ให้ทุนจะแบ่งจ่ายเงินทุนให้แก่ผู้รับทุนเป็นรายงวด ดังมีรายละเอียดดังต่อไปนี้

งวดที่ 1 ผู้ให้ทุนจ่ายเงินทุน จำนวน....................................บาท (....................................บาทถ้วน) ให้แก่ผู้รับทุนภายใน 1 (หนึ่ง) เดือนนับถัดจากวันที่ลงนามในสัญญารับทุน

งวดที่ 2 ผู้ให้ทุนจ่ายเงินทุน จำนวน....................................บาท (....................................บาทถ้วน) ให้แก่ผู้รับทุน ภายหลังจากผู้รับทุนได้ส่งรายงานความก้าวหน้าครั้งที่ 1 ระยะเวลาดำเนินการ .................. เดือน และผู้ให้ทุนให้ความเห็นชอบรายงานดังกล่าวเรียบร้อยแล้ว โดยการให้ความเห็นชอบรายงานความก้าวหน้าของโครงการ ผู้ให้ทุนจะประเมินจากรายงานหรือเอกสารจากผู้รับทุน ภายใน 1 (หนึ่ง) เดือนนับแต่วันที่ผู้รับทุนส่งรายงานความก้าวหน้าของโครงการ

งวดที่ 3 ผู้ให้ทุนจ่ายเงินทุน จำนวน....................................บาท (....................................บาทถ้วน) ให้แก่ผู้รับทุน ภายหลังจากผู้รับทุนได้ส่งรายงานความก้าวหน้า ครั้งที่ 2 ระยะเวลาดำเนินการ .................. เดือน และผู้ให้ทุนให้ความเห็นชอบรายงานดังกล่าวเรียบร้อยแล้ว โดยการให้ความเห็นชอบรายงานความก้าวหน้าของโครงการ ผู้ให้ทุนจะประเมินจากรายงานหรือเอกสารจากผู้รับทุน ภายใน 1 (หนึ่ง) เดือนนับแต่วันที่ผู้รับทุนส่งรายงานความก้าวหน้าของโครงการ

งวดที่ 4 ผู้ให้ทุนจ่ายเงินทุน จำนวน....................................บาท (....................................บาทถ้วน) ให้แก่ผู้รับทุน เมื่อผู้รับทุนได้ส่งรายงานฉบับสมบูรณ์ และผู้ให้ทุนให้ความเห็นชอบรายงานดังกล่าวเรียบร้อยแล้ว โดยการให้ความเห็นชอบรายงานการดำเนินงานวิจัยฉบับสมบูรณ์ ผู้ให้ทุนจะประเมินจากรายงานหรือเอกสารจากผู้รับทุน ภายใน 1 (หนึ่ง) เดือนนับแต่วันที่ผู้รับทุนส่งรายงานฉบับสมบูรณ์

**ข้อ 3 หน้าที่ของผู้รับทุน**

3.1 ผู้รับทุนจะนำส่งรายงานความก้าวหน้าของโครงการให้ผู้ให้ทุนให้ความเห็นชอบ ดังนี้

(1) รายงานความก้าวหน้าครั้งที่ 1 จะส่งภายใน ...... เดือนนับแต่วันที่ลงนามในสัญญารับทุน จำนวน .........ชุด

(2) รายงานความก้าวหน้าครั้งที่ 2 จะส่งภายใน ...... เดือนนับแต่วันที่ลงนามในสัญญารับทุน จำนวน .........ชุด

(3) รายงานฉบับสมบูรณ์จะส่งภายใน 30 วันนับถัดจากวันสิ้นสุดโครงการจำนวน .........ชุด

(เงื่อนไขต้องสอดคล้องเป็นไปตามงวดการจ่ายเงินทุนอุดหนุนโครงการในข้อที่ 2 โปรดนำข้อความนี้ออกหลังจากกรอกข้อมูลครบถ้วน)

3.2 ผู้รับทุนจะดำเนินการวิจัยให้สำเร็จผลตามความมุ่งหมายของโครงการ หากเกิดอุปสรรคไม่สามารถดำเนินโครงการได้ด้วยประการใดก็ดี หรือมีความจำเป็นต้องแก้ไขเปลี่ยนแปลงการดำเนินโครงการ ผู้รับทุนจะรายงานโดยทำเป็นหนังสือแจ้งให้ผู้ให้ทุนทราบ ภายใน 1 (หนึ่ง) เดือนนับแต่วันที่ปัญหาอุปสรรคดังกล่าวเกิดขึ้น เพื่อให้ทั้งสองฝ่ายพิจารณาหาแนวทางแก้ไขหรือดำเนินการตามที่เห็นสมควรต่อไป

ในกรณีที่ปัญหาดังกล่าวในวรรคหนึ่งเป็นปัญหาที่เกี่ยวข้องกับเนื้อหาวิชาการ (Technical problem) และไม่สามารถที่จะแก้ไขได้ หรือเกิดอุปสรรคทำให้ไม่อาจดำเนินโครงการต่อไปได้ โดยมิใช่ความผิดของผู้รับทุน ผู้รับทุนจะต้องคืนเงินเฉพาะส่วนที่เหลือจากการดำเนินโครงการที่ได้รับไปแต่ละงวดนั้นๆ ให้แก่ผู้ให้ทุนภายใน 1 (หนึ่ง) เดือนนับแต่วันที่ผู้รับทุนได้รับหนังสือแจ้งจากผู้ให้ทุน

3.3 ผู้รับทุนจะควบคุมดูแลและรับผิดชอบการใช้เงินทุนเพื่อดำเนินการโครงการให้เป็นไปตามวัตถุประสงค์ของโครงการอย่างประหยัด และจัดทำรายการบัญชีค่าใช้จ่ายและเอกสารด้านการเงินเพื่อเป็นหลักฐานให้ผู้ให้ทุนสามารถตรวจสอบได้ทุกโอกาส

3.4 เมื่อโครงการวิจัยสิ้นสุดระยะเวลาลงแล้ว และมีเงินทุนคงเหลือและดอกผลที่เกิดขึ้น (ถ้ามี) ผู้รับทุนจะต้องชำระคืนเงินทุนและดอกผลดังกล่าวแก่ผู้ให้ทุน ภายใน 30 วัน นับตั้งแต่วันที่โครงการวิจัยสิ้นสุดลง

3.5 ผู้รับทุนจะไม่ดำเนินการใดๆ ไปในทางที่จะก่อให้เกิดหรืออาจก่อให้เกิดความเสียหาย หรือละเมิดต่อบทบัญญัติแห่งกฎหมาย อาทิเช่น พระราชบัญญัติคุ้มครองพันธุ์พืช พ.ศ. 2542 พระราชบัญญัติสัตว์เพื่องานทางวิทยาศาสตร์ พ.ศ. 2558 เป็นต้น รวมทั้งละเมิดสิทธิในทรัพย์สินทางปัญญาหรือสิทธิอื่นใดตามกฎหมายต่อบุคคลภายนอก

3.6 ผู้รับทุนรับรองว่าโครงการวิจัยฯนี้ ไม่ได้รับทุนจากแหล่งอื่นอยู่ก่อนและจะไม่นำโครงการที่ได้รับทุนจากผู้ให้ทุนไปขอทุนจากแหล่งอื่นเพิ่มเติม โดยไม่ได้รับความเห็นชอบจากผู้ให้ทุน

**ข้อ 4. การโอน การเปลี่ยนแปลงรายละเอียด และการขยายระยะเวลาของโครงการ**

4.1 ผู้รับทุนต้องไม่นำโครงการทั้งหมดหรือส่วนใดส่วนหนึ่งไปให้ผู้อื่นดำเนินการ

4.2 ผู้รับทุนจะแก้ไขเพิ่มเติม หรือเปลี่ยนแปลงบุคลากรซึ่งเป็นหัวหน้าโครงการ ผู้ร่วมทำการวิจัยหรือคณะผู้ร่วมวิจัย และรายละเอียดของโครงการมิได้ เว้นแต่ผู้รับทุนจะได้รับความยินยอมเป็นหนังสือจากผู้ให้ทุน

4.3 หากผู้รับทุนมีความจำเป็นต้องเปลี่ยนแปลงหรือปรับปรุงโครงการและรายจ่ายงบประมาณต่าง ๆ หรือขอขยายระยะเวลาดำเนินโครงการ หรือรายละเอียดอื่นใดที่เป็นสาระสำคัญของโครงการ ผู้รับทุนจะต้องทำคำเสนอขออนุมัติพร้อมชี้แจงเหตุผลไปยังผู้ให้ทุน และผู้ให้ทุนจะต้องแจ้งผลการพิจารณาอนุมัติมายังผู้รับทุนภายใน 30 วันนับแต่วันที่ได้รับคำเสนอขออนุมัติ

4.4 ในกรณีที่มีเหตุสุดวิสัย หรือเหตุใด ๆ อันเนื่องมาจากความผิดหรือความบกพร่องของผู้ให้ทุน หรือเหตุจากพฤติการณ์อย่างหนึ่งอย่างใดที่คู่สัญญาไม่ต้องรับผิดตามกฎหมาย ทำให้ผู้รับทุนไม่สามารถดำเนินโครงการให้แล้วเสร็จตามกำหนดเวลาแห่งสัญญานี้ได้ ผู้รับทุนต้องแจ้งเหตุและพฤติการณ์ดังกล่าวเป็นหนังสือให้ผู้ให้ทุนทราบโดยเร็ว เพื่อขอขยายระยะเวลาดำเนินการตามสัญญา ทั้งนี้ การขยายระยะเวลาโครงการออกไป ให้อยู่ในดุลพินิจของผู้ให้ทุนที่จะพิจารณาตามที่เห็นสมควร

**ข้อ 5 สิทธิในผลงานวิจัยและทรัพย์สินทางปัญญา**

5.1 เมื่อสิ้นสุดโครงการแล้วอุปกรณ์/ครุภัณฑ์..................ให้เก็บรักษาไว้ที่มหาวิทยาลัยมหิดล ทั้งนี้มหาวิทยาลัยมหิดลจะต้องบำรุงรักษาครุภัณฑ์ดังกล่าวให้อยู่ในสภาพที่ใช้การได้ และผู้ให้ทุนสามารถเข้ามาใช้ประโยชน์ได้โดยสะดวก โดยการใช้ประโยชน์จากอุปกรณ์/ครุภัณฑ์..................นั้น จะต้องได้รับความยินยอมจากผู้ให้ทุนในรูปแบบลายลักษณ์อักษรเป็นรายกรณี

5.2 ในการดำเนินการวิจัยภายใต้โครงการนี้ ผู้รับทุนจะต้องไม่ดำเนินการใดๆ ที่เป็นการละเมิดทรัพย์สินทางปัญญา หรือสิทธิทางกฎหมายของบุคคลอื่น และหากมีการละเมิดในทรัพย์สินทางปัญญาหรือสิทธิทางกฎหมาย ผู้รับทุนต้องเป็นผู้รับผิดชอบในความเสียหายต่อการละเมิดดังกล่าวแต่เพียงผู้เดียว

5.3 กรรมสิทธิ์ในเอกสารที่ผู้รับทุนจัดทำขึ้นในโครงการและส่งมอบแก่ผู้ให้ทุนให้ตกเป็นของผู้ให้ทุน นับตั้งแต่วันที่ส่งมอบงาน

5.4สิทธิในทรัพย์สินทางปัญญาหรือสิทธิอื่นใดในผลงาน สิ่งประดิษฐ์ คู่มือ เอกสาร โปรแกรมคอมพิวเตอร์ ข้อมูล หรือสิ่งอื่นใดที่ได้สร้างสรรค์ขึ้นจากการดำเนินงานภายใต้สัญญารับทุนฉบับนี้ รวมถึงการบริหารจัดการ การปกป้องและรักษา ซึ่งสิทธิในทรัพย์สินทางปัญญาหรือสิทธิอื่นใดดังกล่าว ให้เป็นสิทธิร่วมกันของผู้ให้ทุนและผู้รับทุน

5.5 สิทธิในทรัพย์สินทางปัญญาหรือสิทธิอื่นใดของผลงานเดิม สิ่งประดิษฐ์ คู่มือ เอกสาร โปรแกรมคอมพิวเตอร์ หรือข้อมูลที่ฝ่ายใดนำมาใช้ในการดำเนินงานโครงการภายใต้สัญญาฉบับนี้ ย่อมตกเป็นของฝ่ายนั้น และการทำสัญญาฉบับนี้ไม่ถือเป็นการให้สิทธิ์ฝ่ายใดฝ่ายหนึ่งใช้ทรัพย์สินทางปัญญาของตน เว้นแต่จะได้รับความยินยอมเป็นลายลักษณ์อักษร ของฝ่ายที่มีสิทธิ์ในทรัพย์สินทางปัญญานั้น

**ข้อ 6 การรักษาความลับ**

ข้อมูลใดๆ ที่เกี่ยวข้องกับผลงานวิจัยของโครงการ ตลอดจนผลงานวิจัย องค์ความรู้เดิมที่นำมาต่อยอดเพื่อดำเนินการตามสัญญานี้ ถือว่าเป็นข้อมูลที่เป็นความลับ แต่ละฝ่ายจะต้องเก็บรักษา ไม่เปิดเผย หรือกระทำด้วยวิธีการอื่นใดให้บุคคลภายนอกทราบถึงข้อมูลที่เป็นความลับภายใต้สัญญานี้ และเพื่อประโยชน์ในการดำเนินการจดทะเบียนทรัพย์สินทางปัญญา คู่สัญญาทุกฝ่ายจะต้องไม่เปิดเผยข้อมูลข่าวสารอันเกี่ยวกับผลงานภายใต้สัญญานี้ ไม่ว่าจะโดยวิธีการใด ก่อนการจดทะเบียนทรัพย์สินทางปัญญา เว้นแต่จะได้รับความยินยอมเป็นลายลักษณ์อักษรจากคู่สัญญาทุกฝ่ายก่อน

**ข้อ 7 การเผยแพร่ผลงานวิจัย**

7.1 เพื่อประโยชน์ในการดำเนินการจดทะเบียนทรัพย์สินทางปัญญา คู่สัญญาทุกฝ่ายจะต้องไม่เปิดเผยข้อมูลข่าวสารอันเกี่ยวกับผลงานวิจัย ไม่ว่าจะโดยวิธีการใดๆ ก่อนมีการดำเนินการจดทะเบียนทรัพย์สินทางปัญญา เว้นแต่จะได้รับความยินยอมเป็นลายลักษณ์อักษรจากคู่สัญญาอีกฝ่ายหนึ่ง

อนึ่ง หลังจากโครงการเสร็จสิ้นแล้ว 2 ปี และยังไม่มีการดำเนินการยื่นขอรับความคุ้มครองหรือนำไปใช้ประโยชน์ตามกฎหมายทรัพย์สินทางปัญญาผู้ให้ทุนสามารถเปิดเผยและใช้ประโยชน์จากข้อมูลดังกล่าวเพื่อการใดๆ ได้

7.2 การเผยแพร่ข้อมูลข่าวสารอันเกี่ยวกับผลงานวิจัยในการสัมมนา การบรรยาย การเรียนการสอน การอบรม หรือการประชาสัมพันธ์ไม่ว่าในสิ่งพิมพ์หรือสื่อใด ผู้รับทุนจะต้องกล่าวอ้างหรือระบุข้อความด้วยว่า “ผลการวิจัยภายใต้โครงการนี้ได้รับทุนสนับสนุนจาก...............(ชื่อหน่วยงานผู้ให้ทุน)...............” ด้วยทุกครั้ง

**ข้อ 8 การบอกเลิกสัญญา**

8.1 กรณีที่ฝ่ายใดฝ่ายหนึ่งไม่ปฏิบัติตามข้อตกลงข้อหนึ่งข้อใดที่กำหนดไว้ในสัญญาฉบับนี้ และฝ่ายที่มิได้ปฏิบัติผิดข้อตกลงของสัญญาฉบับนี้ได้มีหนังสือบอกกล่าวให้ฝ่ายที่ปฏิบัติผิดข้อตกลงของสัญญาฉบับนี้ปฏิบัติให้ถูกต้องภายในกำหนด 30 (สามสิบ) วันนับแต่วันที่ได้รับหนังสือบอกกล่าวแล้ว แต่ฝ่ายที่ได้รับหนังสือบอกกล่าวไม่ปฏิบัติให้ถูกต้องตามเงื่อนไขของสัญญาฉบับนี้ภายในกำหนดเวลาดังกล่าว ให้ฝ่ายที่มิได้ปฏิบัติผิดเงื่อนไขของสัญญามีสิทธิบอกเลิกสัญญาฉบับนี้ได้ทันที

8.2 ในระหว่างระยะเวลาตามสัญญานี้ ทั้งสองฝ่ายอาจตกลงยกเลิกสัญญาฉบับนี้ได้ โดยมีหนังสือระบุรายละเอียดของสาเหตุและเหตุผลในการบอกเลิกสัญญา แจ้งให้อีกฝ่ายทราบล่วงหน้าก่อนวันเลิกสัญญาไม่น้อยกว่า 30 (สามสิบ) วัน และจะมีผลเป็นการยกเลิกสัญญาเมื่อได้รับความยินยอมเป็นหนังสือจากอีกฝ่ายแล้ว

**ข้อ 9 การแก้ไขเพิ่มเติมสัญญา**

หากฝ่ายใดฝายหนึ่งประสงค์จะแก้ไขเพิ่มเติมสัญญานี้ ให้แจ้งให้อีกฝ่ายทราบล่วงหน้าเป็นระยะเวลาไม่น้อยกว่า 30 (สามสิบ) วัน และเมื่อทุกฝ่ายให้ความยินยอมในการแก้ไขเพิ่มเติมสัญญานี้แล้ว ให้จัดทำสัญญานี้ ฉบับแก้ไขเพิ่มเติมเป็นลายลักษณ์อักษรและลงนามผูกพันโดยผู้มีอำนาจลงนามผูกพันนิติบุคคลและประทับตราสำคัญของนิติบุคคล (ถ้ามี) ของแต่ละฝ่าย และให้ถือว่าการแก้ไขเพิ่มเติมดังกล่าวเป็นส่วนหนึ่งของสัญญานี้ โดยให้มีผลบังคับตั้งแต่วันที่ลงนามในสัญญาฉบับแก้ไขเพิ่มเติมนั้น

**ข้อ 10 การบอกกล่าว**

บรรดาคำบอกกล่าว หรือการให้ความยินยอม หรือความเห็นชอบใด ๆ ตามสัญญาฉบับนี้ต้องทำเป็นลายลักษณ์อักษร และจะถือว่าได้ส่งให้แก่ฝ่ายใดฝ่ายหนึ่งโดยชอบแล้วหากได้จัดส่งโดยไปรษณีย์ลงทะเบียน  
ไปยังที่อยู่ของอีกฝ่ายตามที่ระบุไว้ในสัญญาฉบับนี้หรือที่อยู่แห่งใหม่ที่ได้มีหนังสือแจ้งให้อีกฝ่ายทราบแล้ว

**ข้อ 11 เอกสารอันเป็นส่วนหนึ่งของสัญญา**

เอกสารแนบท้ายสัญญาดังต่อไปนี้ ให้ถือว่าเป็นส่วนหนึ่งของสัญญานี้

ผนวก 1 ข้อเสนอโครงการวิจัย จำนวน...........หน้า

ความใดในเอกสารแนบท้ายสัญญาที่ขัดหรือแย้งกับข้อความในสัญญาฉบับนี้ ให้ใช้ข้อความในสัญญาฉบับนี้บังคับ และในกรณีที่เอกสารแนบท้ายสัญญาขัดหรือแย้งกันเอง ให้ทั้งสองฝ่ายตกลงปรึกษาหารือร่วมกันเพื่อวินิจฉัยชี้ขาด

ในกรณีที่ปรากฏในภายหลังว่าข้อสัญญาส่วนหนึ่งส่วนใดของสัญญานี้เป็นโมฆะ ให้ถือว่าข้อสัญญาส่วนที่เป็นโมฆะนั้นไม่มีผลบังคับในสัญญานี้ และข้อสัญญาดังกล่าวไม่กระทบถึงความสมบูรณ์ของสัญญาในส่วนอื่นๆ

สัญญานี้ทำขึ้นสองฉบับ มีข้อความถูกต้องตรงกัน คู่สัญญาได้อ่านและเข้าใจข้อความในสัญญานี้โดยละเอียดตลอดแล้ว จึงได้ลงลายมือชื่อพร้อมประทับตรา (ถ้ามี) ไว้เป็นสำคัญต่อหน้าพยาน และต่างยึดถือไว้ฝ่ายละหนึ่งฉบับ

(ลงชื่อ) ...............................................ผู้ให้ทุน (ลงชื่อ).........................................................ผู้รับทุน

(................................................................................) (ศาสตราจารย์ ดร. นายแพทย์ภัทรชัย กีรติสิน)

ตำแหน่ง........................................................................ รองอธิการบดีฝ่ายวิจัย

...........................(ชื่อหน่วยงานผู้ให้ทุน)........................ มหาวิทยาลัยมหิดล

วันที่.............................................................................. วันที่..................................................

(ลงชื่อ) ...............................................พยาน (ลงชื่อ).........................................................พยาน

(................................................................................) (..........................................................................)ตำแหน่ง........................................................................ ตำแหน่ง.................................................................

...........................(ชื่อหน่วยงานผู้ให้ทุน)........................ มหาวิทยาลัยมหิดล

วันที่.............................................................................. วันที่..................................................